
Alguén fabricou un robot [http://www fundacion.telefonica.com/at/vida/index V9.htmi] que pode emocionarse cando o 
apalpas. O robot é feo. Non ten rostro. E unha masa marrón. Súa. Non é un androide. Non sorrí. 


É un obxecto que sencillamente súa cando é acariciado. Talvez por nervios. Por rubor. Por excitación. 


Sosteño que cando un ser humano se enfronta a unha páxina en branco, pantalla, material informe, etc. o que desexa 
é crear un vínculo semellante entre o artefacto que sairá desa páxina en branco e o individuo/ individua/ ente inarámico 
que asome os fuciños nel. A páxina en branco corre o perigo de emocionarse demasiado e suar. É un dispositivo 
altamente calibrado para a emoción. 


No mundo dos humanos, a principios do século XXI segundo a taxonomía occidental para viviseccionar o tempo, varias 
eran as modalidades para cautivar a emoción allea: 


O canto 

O grafismo 

O cine 

Deixar caer as palabras amor, soidade, pálpebra 
Os cómics 

Os debuxos animados 

Os videoxogos 

O sangue 

Os abismos sociais 

Os emogramas 


SLOT ONA NA 
' 


[uns DO 

O último ítem di emogramas. Un emograma é un gravado de emocións. Un dispositivo. Un artefacto. O seu 
creador/autor [presumibelmente un home] xoga a evidenciar o po que cae sobre as emocións abertas. Segue unha 
especie de liña temporal marcada por acontecementos emocionais, dunha privacidade articulada, redonda. Unha 
relación xa empolvada, unha suspensión de partículas tendentes á entropía crónica, unha cauterización e unha volta a 
desempolvar emocións cara o final dos textos. Os emogramas condúcennos por electrocardiogramas, por 
ecosonogramas [foron identificadas unha letra do músico Beck e outra de Madonna, así como alusións irónicas á 
pupila azul da moza de Bécquer] ou por sismogramas [secciona, serra, sacha, fende; querer/odiar/saber/ser, contador 
a cero, entropías e membros fantasma incluídos]: son rexistros todos que axudan a marcar o rexistro emocional do 
autor [presumibelmente un home] dende o inicial po que vai caendo ata o sorriso final destes días contigo. O autor 
[presumibelmente etc] esgaza a súa madeira para amosarnos os seus aneis de crecemento vexetal: os emogramas 
son círculos de maduración ou conflicto emotivo. Son marcas nun interface destinado a entrar en comunicación con 
quen o toque. Unha pel tensada, unha libra de carne ofrendada, un pelexo feito de soidade que se despega como unha 
casca, unha amputación. 


Funcionan como exorcizadores, como extirpadores de amor maligno. Son dispositivos de autoacubillo. Rexeneradores. 
Os emogramas viviseccionan. Isto é, seccionan, tallan a vida. Pola metade, polo medio, sen deixar títere con cabeza, 
corpo con raíz. Dous que son un. E logo un que son dous. Similar a unha pequena vida celular fotografada ao detalle, a 
arte da emografía promete sangue, lágrimas e -ao igual có robot Alexitimia que se menciona ao principio [alexitimia é 
un termo que refire a incapacidade de verbalizar as emocións]- suor. 


Suor. 


A suor do tacto alleo na lenta manipulación das súas chagas. 
Estíbaliz... Espinosa.marzo 2007 

O pó vai caendo 

vai apousando 

un día tras doutro 

cubrindo cada cousa da casa 

e mamá xa non o limpa 

cansou de limpar e que sempre volva 
e agora está en todas partes 

nos poros da alma 

no sabor das cousas. 

Pó na boca. 

Lóstrego que queima e acende a noite 


l. 
A decepción sabe a terra: 
caes das nubes e dás cos fociños nela. 
Érgueste doído e sacudes o pó. 
E miras ó redor. 
4 De onde partiu o mísil esta vez? 
iAi, amigos! jAi, praceres! jAi, fidelidade! 
Non importa pero si que importa. 
As conclusións que sacas 
son coma os morados que fas ó caeres. 
jE eu parece que che vou para cardenal! 
jiMira que sempre acabo por terra..!, 
pero a terra son eu tamén, 
tanto coma o ceo. 
Os corazóns espidos sonche propensos ás infeccións 
sobre todo se os collen as porcas mans dun amigo. 


ll. 
Non sei qué ha saír de min 
cando a vexa, nin cando os vexa a todos xuntos: 
traidor, fermosa e coro 
(deliciosa escena de tensión cómica). 
Sonche trasparente, non teño pel, 
así que o máis fácil será que trone a modo 
calquera noite de sábado. 
Pero eses tronos serán a risada áceda 
dos deuses que espertan 
Ó final do enésimo acto, 
sacudindo a lama deles, 
amosando as vellas cores resucitadas, 
e cantando Os nomes das ilusións, 
eco dunha terra interior fertilmente ferida. 
Fanme tropezar pero non caio. 


ll. 
Gracias por reducir o teu peso específico. 
Canto menos lastre, mellor. 
Danme gañas de me soltar de todos vós, 
pero aínda non é o tempo. 

IV. 
Non foi o qué, que foi o cómo. 
Vexo que a túa moral e maila miña 
non fan boas migas, amigos. 
jAi, que enganados vivimos! 


N. 
Non podo loitar doutra forma: 
racho a pouca pel que me cobre diante dela, 
pero ela volve a cabeza 
e bica un fermoso sobre-sorpresa que pasaba por alí. 
Non teño outra escopeta 
que amosar o Que son, abrir este feo peito 
e pregar por que alguén se pare 
e meta a man nel. 
...E O meu engado non engana. 


VI. 
Non che abondaba coas túas historias e historietas 


que tiveches que vir arrincar a única e raquítica esperanza que eu tiña? 


Non o esperaba de ti. E logo, 5 que esperabas? 
jiXa non lembraba cánto alimenta o despeito! 

Teresa. Idus de Maio 


l. 
Naquel serán especial, 
coa néboa cubrindo a cidade 
e a emoción que saía dos corazóns 
tinxindo a xente e as rúas, 
probei a botar os dados 
e repetir a chamada na túa porta. 
E -jo que che son as cousas!- 
abriches un chisco 
e estivemos case tres horas 
bebendo das nosas almas. 
Tanto tiña pedido, agardado e sufrido..! 
e agora cando xa non esperaba ningún xesto de ti 
concedíchesme o encontro 
(esmola para un adorador, a deusa que se digna baixar). 
E agora, o día despois, eu pregúntome: 
4 Que encontrei? 5 Que encontraches? 
ti encontraches a confirmación 
da tremenda imaxe que xa tiñas de min 
-non sei se a cheguei a matizar nun sentido positivo- 
e eu encontrei 
unha teimuda incredulidade 
diante das miñas verdades máis fundamentais; 
unha risada defensiva 
cando te rozaba unha chave emocional; 
unha ollada de pedra 
cando preguei pola flor que tes pechada dentro; 
uns consellos grises 
para un espíritu branco, 
vendas que non quero 
para as feridas que agarimo. 
Mais non encontrei en ti 
-como eu Quería- quen querer. 
(Ogallá o atopemos cada un pola nosa banda, g5non si?) 


ll. 
Que mude, disme. 
Que a trasparencia acaba por non servir, 
que non se cre (eu pensaba que como moito, asustaba). 

Que ter o corazón tan grande 

é peor que o ter pequeno. 

Que ninguén pode querer 

a quen a todas quere. 

jPero non te podes dar conta do que me pides! 
jéAconséllasme a morte?! 

Porque se deixo de ser quen son, 

quen agora son, morto será. 

E non quero morrer, 

nin deixarlle a miña vida a un ser novo. 

4 Daste conta, muller? 

OU, gé que tio ves tan fácil? 

Daquela estamos máis lonxe do que din as Sinais. 
Nin a lingua que eu amo aprecias ti, malia ser túa. 


Nin a loita pola verdade e polo amor desesperado che son gratas bandeiras. 


jQue tolemia terte desexado! 

jQue pouca sintonía entre almas e corpos! 
Pero -oh, divina comedia- unha palabra túa 
e estaría rendido aos teus pes. E tio sabes. 
jOpaca muller, burato negro! 

Podo falar 


Podo falar dunha guerra de dez mil batallas. 

Podo falar de noites de luar 

que saín armado coas máis certeiras lanzas, 
brillante no meu metal noble e consagrado. 

Podo falar das mañás que volvín derrotado e sucio. 
Podo falar dos aliados que me abandoaron. 

Por falar, podo falar das negras feridas, 

dos momentos de paz, das risadas no campamento, 
do son do aire zoando nas bandeiras, 

dos fermosos cantos e os doentes berros. 

Podo falar das traizóns e covardías, 

das victorias inútiles, do sangue malgastado, 

dos camiños trabucados, das misións perdidas. 
Percorrín países dos que podo falar, 

e tamén crucei ríos e naveguei mares, 

subín montañas e baixei por vales. 

De todo iso podo falar. 

Mais non encontrei quen me escoite. 

Xa non queda aire. 

Vou baixando amodo 

afundíndome sen loitar máis, 

mentres boto olladas melancolicamente derrotadas 
ao que queda arriba... 

Agora, por fin, 

penso en ti e xa non doe. 

Agora que me sinto inteiro outra vez, 

como antes de ti, 

como daquela contigo, 

como pensei que nunca máis me había sentir, 

sei que ao final non me perdín: 

agora teño a proba de que malia moito queimaches, 
mala muller, non me destruiches. 

Cando a túa hedra 

vai medrando en torno a min 
coas súas febras de par trenzado 
respiro cheirume verde 

e sei que me vas querendo. 

Chegaches 

cando xa non te esperaba ninguén. 
Cando xa case arderan todos os barcos, 
cando as bandeiras, 

rachadas, xacían cobertas de lama 

nos campos da derrota. 

Cando fuxiran xa 

Os derradeiros heroes, 

e non ficaban en pé 

máis de catro feridos, 

os resistentes da triste ollada, 

as espadas escachenadas 

nas súas mans trementes. 

Entón foi cando chegaches 

e trouxeches a Victoria, 

de lonxe e a modiño como o amencer... 

Como extirpar un amor maligno 


Pensa en todo o malo, 

desagradable, enfermo e suxo 

da persoa amada. 

En cada cousa imperdoable que fixera, 

cada teima sen remedio, 

cada desprezo e afronta súa, 

cada esquecemento, cada inxustiza, 

cada unha das traizóns 

e cada unha das mentiras. 

Pensa niso unha vez e outra, 

unha vez e outra, 

ata que se forme 

unha emoción densa e dura; 

fai dela un metal irrompible. 

Agora dalle forma 

a ese material: 

trasfórmao no máis resistente e afilado bisturí, 
e agárrao forte, 

sen medo e con pulso firme. 

E talla na base do amor, 

secciona, serra, sacha, fende 

e separa a súa raíz 

do teu corpo. 

Pecha os ollos porque ha pingarche de sangue, 
esquece O son do tecido 

abrindo, separándose, rasgándose, desgarrándose. 
E nunca, nunca, nunca, 

baixo ningunha circustancia, 

lle botes despois alcohol á ferida. 

O malo de sentir 

a parella 

como parte dun mesmo 

é que a separación 

vívese como unha amputación, 
hemorraxia 

e sensacións pantasmas incluidas 

A eterna loita 

contra a entropía 

non se limita 

ao entorno vital 

onde facemos de Sísifos 
limpando e limpando o po 
que mañá ha estar de novo aí. 
Non. 

Veño de descubrir 

que tamén na alma dun, 
despois de moito traballar 
e investir sufrimentos 

por formar unha parella, 
vense todo abaixo 

como un castelo de naipes 
e hai que comezar de novo 
con baralla nova. 


E non se pode un 

deixar vencer 

polo desánimo, 

polo po que volve aparecer 
cubrindo unha vida, 

unha esperanza, 

que hai que comezar outra volta 
a axeitar. 

Casa de partida. 

Contador a cero. 

Punto para a entropía. 


(16) 


Gol da entropía 

Entropía, 2? parte (ou dS 2 dQ/T) 


O (meu) esforzo pode termar do (teu) amor, 
pero amarte non abonda 

para que te esforces. 

A cantidade total de enerxía 
implícita no amor 

tende a trasformarse 

nalgo cada vez menos Útil 

para o cambio. 

E así foi contigo 

de tal xeito que aos seis anos e medio 
por moito que te amase 

xa non podía conseguir 

que cambiases. 

E de feito comezaches a reverter 
a un estado anterior. 

O noso afastamento 

é un proceso irreversible: 

a entropía do estado actual 

é maior cá do estado previo. 

O grao de desorde 

do sistema que formabamos 
aumentou. 

Estaba demasiado illado? 
Precisamente, non abondo: 

velaí o paradoxo 

da nosa termodinámica afectiva. 

Talvez queira recuperar en ti 
unha mocidade perdida. 

Si: é posible. 

Pero tamén che quero dar 
todo o que vin gardando 
nesta caixa valorecida 

que teño no peito. 

Algún pequeno tesouro 

ten que haber, 

recolleito nestes meus anos perdidos, 
que che faga alumear 

estes incribles ollos teus, 

e daquela todo ha ter sentido 
e terá pagado a pena 

todo canto perdín. 

Cando non estás 

persigo a túa lembranza, 

como buscando unha proba 

da túa existencia, 

da realidade da miragre. 

E cando a atrapo 

exprímoa cos ollos da mente 
ate que sinto de novo 

o tacto e morneza da túa pel, 
ate que escoito os teus xemidos 
e ate que teño de novo na lingua 
O sabor das túas pupilas 
afogadas na paixón. 

Fíxenche chorar 

e ti apertáchesme. 
Equivoqueime 

e ti loubáchesme. 

Aferrei con forza 

O teu corazón por min ferido 
e procurei ese sorriso desaparecido 
debaixo da preocupación 
que caera sobre nós 

coma unha noite inesperada, 
coma unha badalada a morto 
no medio dunha festa. 

Bágoas dobremente subterráneas. 

A dor berra por saír, 

brotar coma un geiser fervente, 

aquí baixo centos de toneladas 

de roca e ferro, 

de contundente constatación do fracaso, 
de ferruxe de vinte-catro anos de soños baixo a terra. 
Enterrado pola luz 

que te vin desprender 

cando ollabas para el, 

unha luz tan intensa 

que deixou gravada 

a miña sombra no chan 

tan negra coma aquelas de Hiroshima. 
E xa nada separa a sombra de min, 
monta comigo no vagón 

no que seica monto, 

zombi como vou, 

e araña paseniño o reflexo 

na xanela escura 

da miña ollada, que agacha un río, 

unha dobre fonte soterrada 

que mana da tristura resucitada de non te ter. 

Estado civil: fracasado 


Hoxe deime conta 

de súpeto 

de que era un “fracasado”. 

Si, sono 

porque fracasei contigo. 

Porque o noso 

ao final 

non funcionou. 

Así que pódeseme poñer 

esa etiqueta 

que tanto usan OS yanquis: 

“Pma loser, baby, 

so why don't you kill me?” 

Agora son un excluido da vida en parella, 
un marxinado emocional, 

un menino da rúa Soidade, 

un senc-teito desfiuzado do teu corpo, 

un parado sexual, 

sen crédito nin domicilio coñecido en muller algunha, 
un perdedor do teu xogo. 

Eu sempre digo 

que ben está o que ben remata. 

E agora isto non está a rematar nada ben. 
Neste intre longo e mesto da miña vida 
todo soa a portas que se pechan, 
todo son trens que marchan 

(sen min), 

todo é cheiro 

a podremia 

da que non dou fuxido, 

cousas que morren a redor de min 
namentras eu fico parado. 

A miña cabeza soña 

con ir nalgún deses trens, 

en abrir algunha porta 

longo tempo pechada, 

soña con chaves e billetes 

e con aire novo e frío 

que leve lonxe tanta miasma, 

con auga, 

con movemento, 

con muíños de vento 

e risadas 

de novo vivas 

pintando horizontes. 

Querer/odiar/saber/ser 


Mañá has estar 

ao borde da bágoa, 

baleira, amputada. 

Eu deberei calar 

OS reproches, 

OS matices 

e comentarios críticos 

ao meu cruel e inoportuno estilo. 
Porque será 

O que menos precises. 

E non quero que me odies 

por non te saber querer. 

Así que heite querer, 

xa sabes. 

Aínda que odie que non saibas 
as cousas, cómo deberían ser. 

Baleirado novamente de ti 
espertado de súpeto 

do soño dunha milagre posible 
estoupan coma unha super-nova 
a cámara lenta 

Os queimados fragmentos de min 
resucitados demasiado tarde. 

Cóstame xa distinguir 
entre a friaxe do corpo 
e a soidade da alma. 
Non lle atopo diferenza 
á chuvia na rúa 

e ao silenzo na cama. 

Eles Os dous 

queren deixar 

a súa semente, 

o froito da súa demoníaca cópula, 
OS SEUS OVOS CArnÍVvoros 
aquí, dentro de min, 
para que medren 

e as súas larvas 

me devoren 

pouco a pouco 
baleirándome 

por completo. 

Doce decadencia de fume, 
de rutinas resucitadas. 
Suave sopor dos velenos 

COS Que lubrico esta urxencia 
de chercher la femme. 
Excrecencia exterior 

da ebulición desta mente 

que me estira ate o punto de fuga. 
Decadencia doce e fermosa 
de estrela que se apaga 
machucada nun cinseiro 
cheo de estrelas consumidas. 

“Dame tres nomes!”, disme. 
Bukbenbau 

(ou Bukbenbó), 

digo falándolles ás túas tetas 
capturadas nun vermello espectacular 
e bicadas por un soño. 

Benbobuk. 

Bukbobén. 

Ti preguntas de poesía 

namentras cravas en min 

a túa alma agachada 

por un espello azul. 

E eu digo: tic, tac, tac... 

Bóbebuk!! 

Material girl, 

aposto a que pintas moi rica 

na pista de baile, 

pero a min déixame 

deitado no sofá 

soñando coas profundidades do ceo. 

Ti amaneciches 

unha tarde despois do trebón. 
Colliches o meu corpo empapado 
e o rabuñaches ate me sacar 
este pelexo feito de soidade. 

Depresión, 

musa terrible da Desesperación, 

eu invócote. 

Súcubo do orgasmo sanguiñento, 
dame un segundo de esquecemento 
a lévate outra libra da miña carne. 

Pode a miña vida 
rematar agora 

que irei para alá 
cun Sorriso 

feito da lembranza 
destes días contigo. 


emogramas 
[IN|DITÍC]E| 
3 
A (O pó vai caendo) 
5 Lóstrego que queima e acende a noite 
y Teresa. Idus de Maio 
9 Podo falar 
1O (Xanon queda aire) 
11 (Agora, por fin) 
12 (Candoatúa hedra) 
13 (Chegaches) 
14 Como extirpar un amor maligno 
15 (Omalodesentir) 
16 Goldaentropía 
17 Entropía, 2” parte (ou dS 2 dQ/T) 
18 (Talvez queira recuperar en ti) 
19 (Candononestás) 
2O (Fíxenchechorar) 
21 (Bágoas dobremente subterráneas) 
22 Estado civil: fracasado 
23 (Eu sempre digo) 
2A Querer/odiar/saber/ser 
25 (Baleiradonovamente de ti) 
26 (Cóstamexa distinguir) 
27 (Elesosdous) 
28 (Docedecadencia de fume) 
29 (Dametresnomes", disme) 
3O (Ti amaneciches) 
31 (Depresión) 
( 


32 


63) 


GGODADOS GDO GOGOAMO 


Limiar: SOFTWARE LIBRE DE INICIACIÓN Á EMOGRAFÍA 1.0, por Estíbaliz Espinosa 


Pode a miña vida) 


